Document ID: 31995L0050

Reference:
EUR-Lex - 31995L0050 - SK
Dôležité právne oznámenie
|
31995L0050
Úradný vestník L 249 , 17/10/1995 S. 0035 - 0040
Smernica Rady 95/50/ESzo 6. októbra 1995o jednotných postupoch kontroly cestnej prepravy nebezpečného tovaruRADA EURÓPSKEJ ÚNIE,so zreteľom na zmluvu o založení Európskeho spoločenstva, najmä na jej článok 75,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom ustanoveným v článku 189c zmluvy [3],keďže spoločenstvo prijalo niekoľko opatrení na vytvorenie vnútorného trhu, zahŕňajúceho oblasť bez vnútorných hraníc, v ktorom je v súlade s ustanoveniami zmluvy zaručený voľný pohyb tovaru, osôb, služieb a kapitálu;keďže kontroly cestnej prepravy nebezpečného tovaru sa vykonávajú v súlade s nariadením Rady (EHS) č. 4060/89 z 21. decembra 1989 o odbúravaní kontrol vykonávaných na hraniciach členských štátov v cestnej a vnútrozemskej vodnej doprave [4] a nariadením Rady (EHS) č. 3912/92 zo 17. decembra 1992 o kontrolách vykonávaných vo vnútri spoločenstva v cestnej a vnútrozemskej vodnej doprave týkajúcich dopravných prostriedkov registrovaných alebo uvedených do obehu v tretích štátoch [5];keďže Rada prijala smernicu 94/55/ES z 21. novembra 1994 aproximácii právnych predpisov členských štátov vzhľadom na prepravu nebezpečného tovaru cestnou dopravou [6]; keďže preto treba príslušné postupy kontroly a definície týkajúce sa tohto typu dopravy harmonizovať, aby sa mohol účinnejšie overovať súlad s v nej ustanovenými bezpečnostnými normami;keďže by členské štáty mali zabezpečiť dostatočnú úroveň kontrol príslušných vozidiel prechádzajúcich cez ich územie, ale podľa možností by sa pritom mali vyhnúť viacnásobným kontrolám;keďže so zreteľom na princíp subsidiarity je na úrovni spoločenstva potrebné konanie, ktoré by zvýšilo bezpečnosť prepravy nebezpečného tovaru;keďže pri kontrolách by sa mal používať zoznam spoločných položiek uplatniteľný na takú prepravu v celom spoločenstve;keďže je potrebné vypracovať zoznam porušení právnych predpisov, ktoré všetky členské štáty považujú za dostatočne vážne na to, aby sa na príslušné vozidlá uplatnili vhodné opatrenia podľa okolností alebo požiadaviek na bezpečnosť, vrátane prípadného zákazu vstupu príslušných vozidiel na územie spoločenstva;keďže v záujme zlepšenia dodržiavania bezpečnostných noriem pre cestnú prepravu nebezpečného tovaru je nevyhnutné prijať ustanovenia na vykonávanie kontrol v podnikoch ako preventívneho opatrenia, alebo keď sa zistilo závažné porušenie právnych predpisov o preprave nebezpečného tovaru počas jazdy;keďže príslušné kontroly sa musia uplatňovať na všetky zásielky nebezpečného tovaru prepravovaného cestnou dopravou celkom alebo len čiastočne na území členských štátov bez ohľadu na miesto odoslania alebo určenia tovaru, alebo na štát, v ktorom je vozidlo registrované;keďže v prípade závažného alebo opakovaného porušenia môžu byť príslušné orgány členského štátu, v ktorom je vozidlo registrované alebo v ktorom má podnik sídlo, požiadané o prijatie vhodných opatrení a keďže majú o akýchkoľvek nasledujúcich opatreniach informovať členský štát, ktorý o to požiadal;keďže uplatňovanie tejto smernice by sa malo monitorovať na základe správy predloženej Komisiou,PRIJALA TÚTO SMERNICU:Článok 11. Táto smernica sa vzťahuje na členskými štátmi vykonávané kontroly cestnej prepravy nebezpečného tovaru vozidlami pohybujúcimi sa na ich území alebo vstupujúcimi na ich územie z tretích štátov.Nevzťahuje sa na prepravu nebezpečného tovaru vozidlami, ktoré patria ozbrojeným silám alebo za ktorých prevádzku sú tieto zodpovedné.2. Touto smernicou nie je dotknuté právo členských štátov vykonávať v súlade s právom spoločenstva kontroly vnútroštátnej a medzinárodnej dopravy nebezpečného tovaru na ich území vykonávanej vozidlami, na ktoré sa táto smernica nevzťahuje.Článok 2Na účely tejto smernice:- "vozidlo" znamená akékoľvek motorové vozidlo určené na prevádzku na ceste, kompletné alebo nekompletné, s najmenej štyrmi kolesami a s najvyššou povolenou rýchlosťou nad 25 km/h, a na jeho prípojné vozidlá, s výnimkou koľajových vozidiel a poľnohospodárskych a lesných traktorov a všetkých mobilných strojov,- "nebezpečný tovar" znamená nebezpečný tovar, ako je definovaný v smernici 94/55/ES,- "preprava" znamená akúkoľvek cestnú prepravnú činnosť vykonávanú vozidlom úplne alebo čiastočne na verejných cestách na území členského štátu, vrátane činností spojených s nakládkou a vykládkou tovaru, na ktoré sa vzťahuje smernica 94/55/ES, bez toho aby bola dotknutá právna úprava zodpovednosti v súvislosti s takými činnosťami ustanovená právnymi predpismi členských štátov,- "podnik" znamená akúkoľvek právnickú alebo fyzickú osobu, ziskovú alebo neziskovú, akékoľvek združenie alebo skupinu osôb bez právnej subjektivity, ziskové alebo neziskové, a akýkoľvek orgán verejnej moci bez ohľadu na to, či má sám právnu subjektivitu, alebo je závislý na orgáne, ktorý má takúto právnu subjektivitu, a prepravuje, nakladá alebo vykladá nebezpečný tovar, alebo dá podnet k jeho preprave, a akýkoľvek z vyššie uvedených subjektov, ktorý v rámci prepravnej činnosti dočasne skladuje, zhromažďuje, balí, alebo prijme zásielku takého tovaru, a má sídlo na území spoločenstva,- "kontrola" znamená akúkoľvek prehliadku, kontrolu, inšpekciu, overovanie alebo formalitu vykonávanú príslušnými orgánmi z dôvodu bezpečnosti prislúchajúcej preprave nebezpečného tovaru.Článok 31. Členské štáty zabezpečia, aby sa reprezentatívna časť zásielok nebezpečného tovaru prepravovaných cestnou dopravou podrobila kontrolám ustanoveným v tejto smernici, aby sa overilo dodržiavanie právnych predpisov o cestnej preprave nebezpečného tovaru.2. Takéto kontroly sa vykonajú na území členského štátu v súlade s článkom 3 nariadenia (EHS) č. 4060/89 a článkom 1 nariadenia (EHS) č. 3912/92.Článok 41. Na účely vykonávania kontrol uvedených v tejto smernici použijú členské štáty kontrolný zoznam podľa prílohy I. Aby sa zjednodušili, alebo - ak je to možné - vylúčili následné kontroly, vydá orgán, ktorý kontrolu vykonáva, kópiu tohto kontrolného zoznamu alebo osvedčenie uvádzajúce výsledok kontroly vodičovi vozidla, ktorý ich na požiadanie predloží. Týmto odsekom nie je dotknuté právo členských štátov vykonávať osobitné opatrenia na podrobné kontroly.2. Kontroly majú byť náhodné a majú pokrývať čo najväčšiu časť cestnej siete.3. Kontroly sa vykonávajú na takých miestach, aby bolo možné uviesť nevyhovujúce vozidlo do súladu s požiadavkami bezpečnosti, alebo - ak to orgán vykonávajúci kontrolu považuje za vhodné - ho okamžite odstaviť, alebo bez ohrozenia bezpečnosti dopraviť na miesto určené na tento účel uvedenými orgánmi.4. Ak je to vhodné a pokiaľ tým nie je ohrozená bezpečnosť, môžu sa z prepravovaného tovaru odobrať vzorky na preskúmanie v laboratóriách uznaných príslušným orgánom.5. Kontroly nesmú trvať neprimerane dlho.Článok 5Bez toho, aby boli dotknuté iné sankcie, ktoré môžu byť uložené, môže byť vozidlo/á, u ktorého/ých sa zistí jedno ale viac porušení pravidiel prepravy nebezpečného tovaru, najmä porušenia uvedené v prílohe II, odstavené okamžite alebo na mieste, ktoré na tento účel určia orgány vykonávajúce kontroly, a pred pokračovaním v jazde možno požadovať, aby bolo uvedené do súladu s požiadavkami bezpečnosti, alebo sa môže podriadiť iným vhodným opatreniam závisiacim od okolností alebo požiadaviek bezpečnosti, vrátane prípadného odmietnutia vstupu takého/ých vozidla/iel na územie spoločenstva.Článok 61. Kontroly sa môžu tiež vykonávať v prevádzkových priestoroch podnikov, a to ako preventívne opatrenie, alebo ak boli zistené porušenia ohrozujúce bezpečnosť prepravy nebezpečného tovaru počas jazdy.2. Účelom takých kontrol je zabezpečiť súlad bezpečnostných podmienok prepravy nebezpečného tovaru cestnou dopravou s príslušnými právnymi predpismi.Ak sa zistí jedno alebo viac porušení právnych predpisov o cestnej preprave nebezpečného tovaru, najmä porušenia uvedené v prílohe II, uvedie sa príslušná preprava do súladu predtým, než tovar opustí podnik, alebo sa podriadi iným vhodným opatreniam.Článok 71. Členské štáty sú povinné poskytovať si navzájom právnu pomoc, aby bolo vykonávanie tejto smernice čo najúčinnejšie.2. Závažné alebo opakované porušenia ohrozujúce bezpečnosť prepravy nebezpečného tovaru spáchané vozidlami alebo podnikmi z iného štátu sa musia oznámiť príslušným orgánom v členskom štáte, v ktorom je vozidlo registrované alebo v ktorom má podnik sídlo.Príslušné orgány členského štátu, v ktorom sa zistili závažné alebo opakované porušenia, môžu požiadať príslušné orgány členského štátu, v ktorom je vozidlo registrované alebo v ktorom má podnik sídlo, aby so zreteľom na previnilca alebo previnilcov prijali vhodné opatrenia.Posledne uvedené príslušné orgány oznámia príslušným orgánom členského štátu, v ktorom bolo porušenie zistené, každé opatrenie, ktoré prijali so zreteľom na dopravcu alebo podnik.Článok 8Ak zistenia cestnej kontroly vozidla registrovaného v inom členskom štáte zakladajú dôvodné podozrenie, že bolo spáchané závažné alebo opakované porušenie, ktoré nemožno odhaliť v rámci tejto kontroly, pretože nie sú k dispozícii potrebné údaje, sú príslušné orgány dotknutých členských štátov povinné si pri objasňovaní tejto situácie navzájom pomáhať. Ak na tento účel vykoná príslušný členský štát kontrolu v podniku, oznámi výsledky druhému členskému štátu.Článok 91. Každý členský štát zašle Komisii za každý kalendárny rok, najneskôr do dvanástich mesiacov od jeho uplynutia, správu o uplatňovaní tejto smernice vypracovanú v súlade so vzorom uvedeným v prílohe III, ktorá obsahuje tieto údaje:- ak je to možné, evidované alebo odhadnuté objemy nebezpečného tovaru prepravovaného cestnou dopravou (v prepravených tonách alebo v tonokilometroch),- počet vykonaných kontrol,- počet kontrolovaných vozidiel podľa miesta registrácie (vozidlá registrované v danom štáte, v iných členských štátoch alebo v tretích štátoch),- počet a typy zistených porušení,- druh a počet uložených sankcií.2. Komisia zašle Európskemu parlamentu a Rade, prvýkrát v roku 1999 a potom aspoň každé tri roky, správu o uplatňovaní tejto smernice členskými štátmi, v ktorej budú uvedené údaje podľa odseku 1.Článok 101. Členské štáty pred 1. januárom 1997 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti odkaze upravia členské štáty.2. Členské štáty oznámia Komisii znenie základných ustanovení vnútroštátnych právnych predpisov, ktoré prijali v oblasti pôsobnosti tejto smernice.Článok 11Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 12Táto smernica je adresovaná členským štátom.V Luxemburgu 6. októbra 1995Za RadupredsedaJ. Borrell Fontelles[1] Ú. v. ES C 26, 29.1.1994, s. 10 a Ú. v. ES C 238, 26.8.1994, s. 4.[2] Ú. v. ES C 195, 18.7.1994, s. 18.[3] Stanovisko Európskeho parlamentu z 3. mája 1994 (Ú. v. ES C 205, 25.7.1994, s. 55), spoločná pozícia Rady z 21. novembra 1994 (Ú. v. ES C 354, 13.12.1994, s. 1) a rozhodnutie Európskeho parlamentu zo 14. marca 1995 (Ú. v. ES C 89, 10.4.1995, s. 29).[4] Ú. v. ES L 390, 30.12.1989, s. 18. Nariadenie zmenené a doplnené nariadením (EHS) č. 3356/91 (Ú. v. ES L 318, 20.11.1991, s. 1).[5] Ú. v. ES L 395, 31.12.1992, s. 6.[6] Ú. v. ES L 319, 12.12.1994, s. 7.--------------------------------------------------PRÍLOHA IKONTROLNÝ ZOZNAM+++++ TIFF ++++++++++ TIFF +++++--------------------------------------------------PRÍLOHA IIPORUŠENIANa účely tejto smernice za porušenie sa považuje najmä:1. tovar nepovolený na prepravu;2. absencia vyhlásenia odosielateľa o súlade tovaru a jeho balenia s predpismi o preprave;3. vozidlá, ktoré pri kontrole vykazujú známky úniku nebezpečných látok z dôvodov nedostatočnej tesnosti cisterny alebo balenia;4. vozidlá, ktoré nemajú osvedčenie o typovom schválení alebo majú nesprávne osvedčenie;5. vozidlá, ktoré nemajú náležité oranžové panely alebo majú nesprávne oranžové panely;6. vozidlá bez bezpečnostných pokynov, alebo s nesprávnymi bezpečnostnými pokynmi;7. nevhodné vozidlo alebo balenie;8. vodič bez predpísaného osvedčenia o odbornom školení pre cestnú prepravu nebezpečného tovaru;9. vozidlá bez hasiacich prístrojov;10. vozidlá alebo balenie bez predpísaných nálepiek označujúcich nebezpečenstvo;11. vozidlá bez prepravných/sprievodných dokumentov, alebo s údajmi týkajúcimi sa nebezpečného tovaru, ktoré nie sú v súlade s predpismi;12. vozidlá, na ktoré sa nevzťahuje dvojstranná/mnohostranná dohoda alebo ktoré nie sú v súlade s dohodou;13. preplnenie cisterny.--------------------------------------------------PRÍLOHA III+++++ TIFF +++++--------------------------------------------------

Summary:
Kontroly cestnej prepravy nebezpečného tovaru
Kontroly cestnej prepravy nebezpečného tovaru
 
ZHRNUTIE K DOKUMENTU:
Smernica 95/50/ES o jednotných postupoch kontroly cestnej prepravy nebezpečného tovaru
AKÝ JE CIEĽ TEJTO SMERNICE?
Smernicou sa zavádza na úrovni EÚ jednotný systém náhodných kontrol vozidiel prepravujúcich nebezpečný tovar v cestnej premávke s cieľom zabezpečiť vysokú úroveň bezpečnosti.
HLAVNÉ BODY
Smernica sa vzťahuje na krajinami EÚ vykonávané kontroly cestnej prepravy nebezpečného tovaru vozidlami pohybujúcimi sa na ich území alebo vstupujúcimi na ich územie z krajiny mimo EÚ. Nevzťahuje sa na prepravu nebezpečného tovaru, za ktorú sú zodpovedné ozbrojené sily.  Tieto kontroly sa vykonávajú na území krajiny EÚ v prípade, že nie sú vykonávané ako kontroly na hraničných priechodoch na vnútorných hraniciach EÚ, ale sú súčasťou bežných kontrol bez diskriminácie.  Smernica má tri prílohy:Príloha I – kontrolný zoznam, ktorý je potrebné vyplniť pri kontrole,Príloha II – zoznam a kategorizácia porušení právnych predpisov (napríklad kategória I zahŕňa prepravu tovaru nepovoleného na prepravu, absenciu vyhlásenia odosielateľa o súlade tovaru a jeho balenia s predpismi o preprave, nevhodné vozidlo alebo balenie atď.),Príloha III – vzorový štandardný formulár hlásenia, ktoré krajina EÚ zasiela Európskej komisii ohľadom porušení právnych predpisov a sankcií zaznamenaných na vnútroštátnej úrovni.  Kontroly musia:pokrývať aspoň položky zahrnuté v kontrolnom zozname v prílohe I,byť vykonávané na rozličných miestach kedykoľvek počas dňa apokrývať dostatočne rozsiahlu časť cestnej siete, aby bolo náročné vyhnúť sa kontrolným bodom.  Orgány krajín EÚ môžu odstaviť zásielky, ktoré nespĺňajú požiadavky. Môžu požadovať, aby boli pred pokračovaním v jazde uvedené do súladu s požiadavkami alebo ich podrobiť iným vhodným opatreniam podľa okolností alebo požiadaviek bezpečnosti. Tieto opatrenia môžu zahŕňať aj prípadné odmietnutie vstupu takýchto vozidiel na územie EÚ.  Kontroly sa môžu vykonávať aj v priestoroch podnikov.  Krajiny EÚ musia spolupracovať pri efektívnom vykonávaní tejto smernice (nahlasovať porušenia predpisov krajine, v ktorej je prepravca registrovaný, vymieňať si informácie atď.).  Každá krajina EÚ musí Komisii zaslať správu o uplatňovaní smernice za každý kalendárny rok vrátane údajov uvedených v smernici, ako sú napríklad:odhadnuté objemy nebezpečného tovaru prepravovaného cestnou dopravou (v prepravených tonách alebo v tonokilometroch),počet vykonaných kontrol a počet kontrolovaných vozidiel podľa miesta registrácie (vozidlá registrované v danom štáte, v iných krajinách EÚ alebo v krajinách mimo EÚ),počet a kategórie zistených porušení predpisov,druh a počet uložených sankcií.  Komisia zašle každé tri roky Európskemu parlamentu a Rade správu o uplatňovaní tejto smernice krajinami EÚ.  
ODKEDY SA SMERNICA UPLATŇUJE?
Uplatňuje sa od 17. októbra 1995 a do vnútroštátnych právnych predpisov krajín EÚ mala byť transponovaná do 1. januára 1997.
KONTEXT
Ďalšie informácie:Nebezpečný tovar (Európska komisia).  
HLAVNÝ DOKUMENT
Smernica Rady 95/50/ES zo 6. októbra 1995 o jednotných postupoch kontroly cestnej prepravy nebezpečného tovaru (Ú. v. ES L 249, 17.10.1995, s. 35 – 40)
Následné zmeny smernice 95/50/ES boli zapracované do pôvodného dokumentu. Toto konsolidované znenie slúži len na dokumentačné účely.
SÚVISIACE DOKUMENTY
Správa Komisie Európskemu parlamentu a Rade o uplatňovaní smernice Rady 95/50/ES o jednotných postupoch kontroly cestnej prepravy nebezpečného tovaru členskými štátmi [COM(2017) 112 final, 6.3.2017]
Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008, s. 13 – 59)
Pozri konsolidované znenie.
Posledná aktualizácia 03.12.2018